cyanic-selkie/wikianc huggingface dataset:
Onderwaterduik
Oppervlakverskafte-duik
'n Natduikklok met 'n gasgevulde koepel bied meer gerief en beheer as 'n duikmandjie en maak voorsiening vir langer tye in die water. Natduikkloke word met lug en gemengde gas gebruik, en duikers kan op suurstof teen 12 meter (40 voet) dekompresseer. Klein geslotekloksisteme is ontwerp wat maklik gemobiliseer kan word, en sluit 'n tweemanklokkie, 'n hanteringsraam en 'n dekompressiekamer vir oordrag onder druk in. Duikers kan lug of gemengde asenhalingsgas op die bodem gebruik en word gewoonlik uitgehaal met die kamer met lug gevul. Hulle dekompresseer op suurstof wat deur middel van ingeboude asemhalingstelsels (BIBS) teen die einde van die dekompressie verskaf word. Klein duikklokstelsels ondersteun duike tot 120 meter (390 voet) vir bodemtye tot 2 uur.
Fisiologiese ontdekkings
John Scott Haldane het in 1907 'n dekompressiekamer ontwerp en in 1908 het hy die eerste dekompressietabelle vir die Royal Navy vervaardig ná uitgebreide eksperimente met diere en menslike onderwerpe. Hierdie tabelle het 'n metode van dekompressie in trappe gevestig - dit bly die basis vir dekompressiemetodes tot vandag toe. Na aanleiding van Haldane se aanbeveling is die maksimum veilige bedryfsdiepte vir duikers vergroot tot 61 meter.
Risiko en veiligheid
Kommersiële duikbedrywighede kan die duiker blootstel aan meer en soms groter gevare as ontspanningsduik, maar die gepaardgaande beroepsgesondheids- en veiligheidswetgewing is minder verdraagsaam teenoor risiko as ontspannings-, veral tegnieseduikers, bereid kan wees om te aanvaar. Kommersiële duikbedrywighede word ook beperk deur die fisiese realiteite van die bedryfsomgewing, en duur ingenieursoplossings is dikwels nodig om risiko te beheer. 'n Formele gevaaridentifikasie en risikobepaling is 'n standaard en vereiste deel van die beplanning vir 'n kommersiële duikoperasie, en dit geld ook vir aflandige duikbedrywighede. Die beroep is inherent gevaarlik, en groot moeite en onkoste word gereeld aangegaan om die risiko binne 'n aanvaarbare omvang te hou. Die standaard metodes om risiko te verminder word waar moontlik gevolg.
Regsaspekte
Ontspanningsduikeropleiding en duik-leiding word in sommige lande deur die industrie gereguleer, en slegs in 'n paar lande direk deur die regering gereguleer. In die Verenigde Koninkryk sluit die HSE-wetgewing die aktiwiteite in, en in die VSA en Suid-Afrika se regulasies word dit uitgesluit, maar nie-spesifieke gesondheids- en veiligheidswetgewing is steeds van toepassing. In Israel word ontspanningsduikaktiwiteite gereguleer deur die Wet op Ontspanningsduik, 1979.
Konstantyn VII van Bisantium
Bewind
Romanos het die mag behou tot in 944, toe sy bewind deur sy jongste twee seuns omvergewerp is. Hy het sy laaste jare in bannelingskap op die eiland Prote deurgebring as monnik en het op 15 Junie 948 daar gesterf. Met die hulp van sy vrou, Helena, het Konstantyn sy swaers van die troon afgeskop en op 27 Januarie 945 het hy, toe 39, alleenheerser geword. ’n Paar maande later het hy sy seun, Romanos, as medekeiser gekroon. Hy het die res van sy lewe aan sy studies gewy en die regering aan sy generaals en vrou oorgelaat.
Familie
Konstantyn en sy vrou, Helena, dogter van keiser Romanos I, het verskeie kinders gehad, onder andere:
Vlag van Burundi
Die nasionale vlag van Burundi is op 28 Maart 1967 amptelik in gebruik geneem. Die vlag vertoon ’n Sint Andrieskruis wat die vlag verdeel in vier driehoeke met bo en onder in rooi en links en regs (vlagpaalkant en wapperkant) in groen; in die middel van die vlag is ’n wit skyf met drie sespuntige rooi sterre met groen fraaiings.
Lloyd Haynes
Lloyd Haynes (19 September 1934 – 31 Desember 1986) was 'n Amerikaanse akteur en skrywer. Hy was bekend vir sy rolle in die rolprent Good Guys Wear Black (1978) en in die televisiereekse Star Trek (1966), Batman (1966), en Room 222 (1969).
781
Die jaar 781 was 'n gewone jaar wat volgens die Gregoriaanse kalender op 'n Donderdag begin het. Dit was die 81ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Gereformeerde kerk Pietermaritzburg
duimnael|regs|160px|Ds. J.J.S. Venter, leraar van 1949 tot 1953.
Op 19 Maart 1951 het die kerkraad die tender van Dirker Broers vir die bou van ’n kerk teen R27 058 aanvaar. Op 15 September 1951 is die kerk se hoeksteen gelê. Prof. J.P. Jooste het die feesrede by dié geleentheid gelewer. Die orrel het in Maart 1953 aangekom en is waarskynlik tydens die eerste uitsaaidiens uit die nuwe kerk op 24 Mei 1953 feestelik in gebruik geneem. Die eerste orreliste was mev. ds. Venter, war R12 per maand verdien het. Die gemeente het ’n goed geleë en gerieflike pastorie gehad en ook sy eie, sierlike kerkgebou.
Ds. Venter se beskrywing van die kerkgebou
"'n Ander uitstaande kenmerk van hierdie gebou is dat dit ook 'n saal aan hom verbind het. Die saal is onder dieselfde dak as die kerk, en neem die plek in van die konsistorie. Dit bied goed 150 sitplekke. Twee deure, een aan elke kant van die preekstoel, bied toegang tot die kerk. In die saal, aan die agterkant van die preekstoel, is 'n brandkluis ingebou, asook 'n pragtige glasdeurboekrak vir 'n biblioteek. Die twee sykante van die saal vorm weer twee vleuels aan die agterkant van die gebou. Daarin is ook 'n kombuisie met 'n elektriese stoof, wasbak en ingeboude kaste en rakke vir die breekware van die G.S.O. (Gereformeerde Sustersorganisasie).
"'n Verdere kenmerk hier is die elektroniese luiklokstelsel. Met luidsprekers in die toring bevestig, 'n klankversterker, 'n draaitafel in die saal, word deur middel van 'n grammofoonplaat die klokgelui vanuit die toring uitgesaai. Vir gehoortoestelle vir dowes is voorsiening gemaak. Ook kan moeders met lastige kindertjies in die saal sit en luister na die erediens deur middel van 'n luidspreker wat daar aangebring is. Die kleure binne-in die kerk is almal sag en die akoestiek uitstekend. Die hoë dak en mure verleen besondere koelheid in hierdie warm wêreld.
Sultan Ahmet-moskee
Geskiedenis
Die openingseremonies in in 1617 gehou (hoewel ’n inskripsie op die hek 1616 lui). Die gebou was nog nie heeltemal klaar in hierdie laaste jaar van Ahmet se bewind nie, want die laaste rekeninge is deur sy opvolger betaal.
Grootblaaruiehout
Die Grootblaaruiehout (Cassipourea gummiflua) is 'n immergroen boom wat tot mediumgroot kan groei. Die blare van die boom is glasend, teenoorstaande en in kranse van drie gerangskik. Die boom se bas word as tradisionele medisyne gebruik en die populasie in Suid-Afrika word bedreig. Die boom se FSA-nommer is 530.
Terrestriale Tyd
Terrestriale Tyd (TT), of aardtyd, is ’n moderne sterrekundige tydstandaard wat deur die Internasionale Astronomiese Unie (IAU) gedefinieer is, hoofsaaklik vir tydmeting van sterrekundige waarnemings wat van die oppervlak van die Aarde af gemaak word.
Alcide De Gasperi
Jeug
Sy geboortestreek – nou Trentino-Alto Adige – was 'n deel van die Oostenryks-Hongaarse dubbelmonargie wat nogtans Italiaans gepraat het. Hy het in Wene filologie gestudeer, lid van die katolieke studentebeweging geword en raak as 'n goeie bemiddelaar bekend. Hy word joernalis vir La Voce Cattolica in Trentino. Hierdie gebied word in 1918 by Italië ingelyf. Hierdeur verkry hy Italiaanse burgerskap en in die volgende jaar help hy om die Partito Popolare Italiano (PPI) te stig.
Fascisme
In 1921 word hy lid van die parlement, maar die fasciste kom aan bewind en hy word in 1927 'n politiese gevangene. Ná 18 maande kry hy in die Vatikaanstad asiel en werk hy 14 jaar lank in die biblioteek daar.
Vragmotor
1. Kopstuk
Modimolle–Mookgophong Plaaslike Munisipaliteit
Die hoofsetel van die munisipaliteit is in Modimolle.
Konstitusieheuwel
Geskiedenis van die tronk en fort
Paul Kruger, die president van die Zuid-Afrikaansche Republiek (ZAR), het in 1892 opdrag gegee vir die bou van die eerste hoësekuriteitsgevangenis op hierdie strategiese heuwel met 'n uitsig oor Sentraal-Johannesburg. Gevangenes is gebruik om die nuwe tronk te bou en dit is in 1893 amptelik geopen. Aanvanklik is net wit oortreders hier aangehou. Die eerste swart gevangenes is in 1894 in die tronk aangehou, nadat die Twiststraat-gevangenis in 'n polisiekantoor omskep is.
Teen 1904 het die bevolking verdubbel en is nuwe strukture, insluitende "Nommer Vier" vir swart manlike gevangenes, gebou. Die oorspronklike vrouetronk en die tronk vir verhoorafwagtendes is ook in dié tyd opgerig. As gevolg van oorbevolking en die swak uitleg het sanitasie en siektes ernstige probleme veroorsaak en is ekstra bewaarders in diens geneem om dissipline te handhaaf.
Corvospongilla sodenia
Die spons behoort tot die genus Corvospongilla en tot die familie Spongillidae. Die wetenskaplike naam van die spesie is die eerste keer geldig gepubliseer in 1969 deur Brien.
784
Die jaar 784 was 'n skrikkeljaar wat volgens die Gregoriaanse kalender op 'n Sondag begin het. Dit was die 84ste jaar van die 8ste eeu n.C. In teenstelling met gewone jare het die jaar 366 dae en 'n 29 Februarie gehad.
Burry Stander
Internasionale loopbaan
Gedurende 2005 kompeteer Burry in die VSA en wen drie uit die vier bergfiets-wedrenne waaraan hy deelneem. Sy talent word onmiddellik raakgesien en hy word genooi om vanaf 2006 vir die GT International Span te ry. Hy verower ook sy eerste Suid-Afrikaanse titel (XCO) formaat as 'n professionele ryer gedurende 2006. Gedurende 2007 voeg hy die Afrika-titel by sy trofeekas.
Suid-Afrikaanse algemene verkiesing van 1958
Die Suid-Afrikaanse parlementsverkiesing van 1958 het op 16 April 1958 plaasgevind. Die Nasionale Party van Eerste Minister J.G. Strijdom het hul aantal setels van 94 tot 103 uitgebrei. Die amptelike opposisieparty, die Verenigde Party van De Villiers Graaff het vir die derde agtereenvolgende verkiesing setels verloor. Die Arbeidersparty verdwyn uit die Volksraad.
Kersfees
Kersfees, vanuit Kerst, 'n Middelnederlandse naam vir ‘Christus’, en dus letterlik Christusfees , is 'n tradisionele herdenkingsdag op die Christelike kalender wat plaasvind op die vyf-en-twintigste (en ses-en-twintigste) dag van Desember en vier die geboorte van Jesus. Die presiese datum van die geboorte van Jesus is nogtans 'n onderwerp van baie bespreking (sien die artikel oor Jesus).
Geskiedkundige ontwikkeling
Die vroeë Christengemeenskap het 'n onderskeiding gemaak tussen Jesus van Nasaret se geboortedatum en die liturgiese viering van dié gebeurtenis. Gedurende die eerste twee eeue van die Christelike geskiedenis was die Kerkvaders dikwels gekant teen enige herdenking van die geboortedae van martelaars, insluitende dié van Jesus van Nasaret, aangesien dié soort feesvieringe as heidense praktyke beskou is. In plaas daarvan is gelowiges aangemoedig om heiliges en martelaars op die datum van hul martelaarsdood te herdenk wat, vanuit die oogpunt van die Kerk, as hul ware geboortedag beskou is.
Teen die einde van die 18de eeu het die ruil van geskenke in familiekringe ingeburger geraak. Dié gebruik het wél 'n teologiese basis in die Bybelse verhaal van wyse manne uit die Ooste wat in Jerusalem aangekom het om hulde aan die Christuskind te wys (Matteus 2:1-2). Feesvieringe rondom die geboorte van Jesus is sodoende verbind met die gee van geskenke.
Die vroegste historiese bronne in verband met dié tradisie dateer uit die 15de eeu. Die ruil van geskenke het egter ook die indruk gewek dat die fees eerder wêreldik van aard was en dat familielede en vriende sentraal gestaan het in dié soort vieringe. Dit was een van die redes hoekom Puriteine in Ou en Nieu-Engeland streng gekant was teen die erkenning van Kersfees as 'n Christelike feesdag en die waarneming daarvan verbied het. Gereformeerde kerke het aanvanklik dieselfde standpunt ingeneem en geen liturgiese tradisies rondom Kersfees ontwikkel nie. Eers later is in baie gevalle Lutherse of geünieerde tradisies oorgeneem.
Kersvader en ander geskenkbringers
In Noord-Amerika het Engelse en Franse koloniste verskeie aspekte van hierdie fees aangeneem in hul Kersfeesviering, en Sinterklaas het Santa Claus in Engels- en Père Noël in Franssprekende gebiede geword. In die Anglo-Amerikaanse tradisie kom hierdie joviale persoon op 'n slee aan wat deur rendiere gesleep word, klim teen huise se skoorstene af, laat presente vir die kinders agter, en eet dan ook die kos wat vir hom agtergelaat word. Hy spandeer die res van die jaar dan met die maak van geskenke en hou boek oor die kinders se gedrag.
Clayton Blommetjies
Loopbaan
Hy het 'n totaal van 26 wedstryde in die Vodacombeker gespeel en sy Curriebekerdebuut in die openingswedstryd van die 2012 Curriebeker Premierafdeling teen die Griekwas gemaak. Hy het Tuks ook in die Varsitybeker in 2009, 2010 en 2011 verteenwoordig.
Tuinaffodil
Die tuinaffodil (Narcissus pseudonarcissus) is 'n bolplant wat oorspronklik uit Europa kom en aan die blomfamilie Amaryllidaceae behoort. Hulle word ook soms narsings genoem.
Patricia Breslin
Patricia Breslin (17 Maart 1931 – 12 Oktober 2011) was 'n Amerikaanse aktrise. Sy was bekend vir haar rolle in die rolprente Go Man Go (1954) en Homicidal (1961), en in die televisiereekse The People's Choice (1955) en Alfred Hitchcock Presents (1955).
Kelly Ripa
Kelly Ripa (gebore 2 Oktober 1970) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Marvin's Room (1996) en The Stand-In (1999), en in die televisiereeks All My Children (1970).
Romanos II van Bisantium
Familie
Romanos II se eerste huwelik met Bertha (later Eudokia) is waarskynlik nooit voltrek nie.
By sy tweede vrou, Theophano, het hy twee kinders gehad:
Katakombe
Etimologie
Die etimologie van die term katakombe is onseker. Volgens een teorie is dit afgelei van die Romeinse ad catacumbas, 'n gebiedsnaam vir 'n tufsteengroef aan die Via Appia naby die kerk San Sebastiano fuori le mura. Die naam is moontlik 'n samestelling van die Griekse κατά kata "na benede" en τύμβος tymbos "graf" waarby die oorspronklike gelatiniseerde vorm cata tumbas later na catacumbae verander is.
Alice Ripley
Alice Ripley (gebore 14 Desember 1963) is 'n Amerikaanse aktrise. Sy is bekend vir haar rolle in die rolprente Isn't It Delicious (2013), Bear with Us (2016), en Sugar! (2017), en in die televisiereeks 30 Rock (2006).
787
Die jaar 787 was 'n gewone jaar wat volgens die Gregoriaanse kalender op 'n Donderdag begin het. Dit was die 87ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Kanthan Pillay
Kanthan Pillay is 'n Suid-Afrikaanse politikus en akademikus en leier van die Capitalist Party of South Africa (ZACP).
Hy verwerf 'n magistergraad in belasting van die Universiteit van KwaZulu-Natal terwyl hy as hoof finansiële beampte van en as professor by daardie instelling dien. Weens 'n seks- en korrupsieskandaal word die toekenning van die graad herroep en word Pillay uit sy amp as professor en hoof finansiële beampte onthef. Hy verwerf daarna 'n magistergraad cum laude in regte van die Nelson Mandela Metropolitaanse Universiteit.
Van Stadensrus
Van Stadensrus is 'n dorp in die suidooste van die Vrystaat (in Suid-Afrika), naby Lesotho. Die dorp is 29 km suid van Wepener, en 39 km noord van Zastron. Die Egmontdam is hier naby geleë.
Erin Daniels
Erin Daniels (gebore 9 Oktober 1973) is 'n Amerikaanse aktrise, regisseuse, en skryfster. Sy is bekend vir haar rolle in die rolprente House of 1000 Corpses (2003), A Single Man (2009), en The Bling Ring (2013), en in die televisiereeks The L Word (2004).
789
Die jaar 789 was 'n gewone jaar wat volgens die Gregoriaanse kalender op 'n Sondag begin het. Dit was die 89ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Schoonenberg
Optrede deur die Goewerneur en Politieke Raad
In die loop van 1723 is sommige matrose op verbygaande skepe wat seemanne verloor het, geplaas. Die laastes, saam met die offisiere, is vroeg in 1724 na Nederland gerepatrieer.
Babelas
'n Babelas (ook gespel babbelas, babelaas of babalaas) is die somtotaal van die onaangename simptome wat volg na die oormatige inname van alkoholiese dranke. Die mees algemene kenmerk van 'n babelas is 'n geweldige dors, lusteloosheid, naarheid, sensitiwiteit ten opsigte van sonlig en klank en 'n hoofpyn. Hipoglisemie, dehidrasie en 'n vitamien B12-tekort word gereken om oorsake van die simptome van 'n babelas te wees. Die tydsduur waarteen die simptome van 'n babelas hul opwagting maak na alkohol-inname is veranderlik en die duur daarvan is gewoonlik 'n relatief kort tydperk (12 tot 36 ure ), en soms selfs langer (48 tot 72 uur na die inname van die laaste alkoholiese drank ).
Pieter Willem Botha
Parlementêre loopbaan
Botha word in 1948 as parlementslid vir die NP verkies. In 1966 is hy deur premier B.J. Vorster as Minister van Verdediging aangestel. Toe Vorster in 1978 aftree, word Botha deur die Suid-Afrikaanse parlement as sy opvolger aangewys.
Babelas
Simptome
'n Babelas veroorsaak deur etanol word verbind met 'n verskeidenheid simptome wat dehidrasie, moegheid, hoofpyn, naarheid, diarree, swakheid, oormatige afskeiding van speeksel, gebrek aan konsentrasie, angs, prikkelbaarheid, sensitiwiteit vir lig en klank en slaaploosheid. Die simptome verskil van persoon tot persoon en van geleentheid tot geleentheid en begin gewoonlik verskeie ure nadat daar gedrink is. Dit is nog onseker of 'n babelas 'n mens se redenasievermoë aantas.
Oorsake
Stowwe soos etanol het 'n ontwateringseffek, wat hoofpyne, droë mond en lusteloosheid tot gevolg het. Dehidrasie het ook 'n afname in breinvolume tot gevolg. Die simptome kan teëgewerk word met verhoogde waterinname na of tydens die drink van alkoholiese dranke. Die naarheid kan toegeskryf word aan alkohol se impak op die maagwand. As gevolg van die verhoogde NADH-vervaardiging tydens die metabolisme van etanol met behulp van alkohol- en aldehieddehidrogenase, kan oormatige NADH opbou en glukoneogenese in die lewer vertraag met gevolglike hipoglisemie.
Pieter Willem Botha
President van Suid-Afrika
In 1983 het Botha ’n nuwe grondwet aan die kiesers voorgelê waaroor die blanke kiesers moes stem. Dit was nog nie die federale staatsvorm wat Botha in gedagte gehad het nie, maar sou wel groter erkenning aan die Kleurling- en Indiër-gemeenskap gee. Volgens hierdie nuwe grondwet het Suid-Afrika ’n driekamerparlement gekry, bestaande uit die Raad van Verteenwoordigers vir die Kleurlinge, die Raad van Afgevaardigdes vir die Indiërs en die Volksraad vir die blankes. Dit is hewig gekritiseer deur die swart bevolking, wat ook verteenwoordiging wou hê. Die standpunt van die regering was dat die swartes politieke verteenwoordiging gehad het via die tuislande. Volgens die nuwe grondwet het Suid-Afrika ook ’n uitvoerende staatshoof gekry. In 1984 word Botha verkies as eerste uitvoerende staatshoof (staatspresident) van Suid-Afrika.
Babelas
Oorsake
Wanneer 'n mens alkohol inneem vergroot die bloedvate in die gesig wat 'n rooi voorkoms gee. Wanneer 'n babelas begin, krimp die vate egter weer, wat bydra tot die kopseer en moegheid wat dikwels tydens 'n babelas ervaar word. Mense wat 'n babelas het sal dikwels koud kry. Dit is omdat alkohol 'n sekere soort hipotermie tot gevolg het waardeur die liggaam se hitte te vinnig uitgestraal word, as gevolg van die verhoogde bloedvloei na die vel.
Pieter Willem Botha
Apartheid
In die aand van 15 Augustus 1985 lewer Botha die bekende Rubicon-toespraak in Durban. Vooraf is die verwagting geskep dat die toespraak ingrypende veranderinge sou aankondig, onder andere die vrylating van Nelson Mandela. Die toespraak het nie aan die verwagtings voldoen nie en die gety het teen Suid-Afrika gedraai. Geweld het begin toeneem. Sanksies is verskerp en etlike multi-nasionale (selfs Britse en Amerikaanse) ondernemings het aan die land onttrek. Die waarde van die geldeenheid het verder verswak. Botha het hom genoodsaak gevoel om ’n noodtoestand uit te roep.
Babelas
Moontlike kure
Daar word dikwels gegis oor hoe om 'n babelas te vermy of die impak daarvan te verminder. Daar word dikwels gespekuleer dat deur selfs meer alkohol in te neem as die nag tevore 'n babelas kan verdring. Die belangrikste om in gedagte te hou is egter dat die reeds oorlaaide lewer enige alkohol wat die liggaam inneem moet verwerk.
Brakspruit (Valsrivier)
''Hierdie artikel handel oor die spruit in Vrystaat. Vir ander riviere met dieselfde naam, sien Brakspruit (dubbelsinnig)''
Edward Higgins White
Edward Higgins "Ed" White (* 14 November 1930 – † 27 Januarie 1967; Lt-kol.) was 'n Amerikaanse lugvaartingenieur, offisier in die Amerikaanse Lugmag, toetsvlieënier en NASA-ruimtevaarder. Op 3 Junie 1965 word hy die eerste Amerikaner wat in die ruimte wandel tydens die Gemini 4 sending. Hy sterf saam met ruimtevaarders Gus Grissom en Roger B. Chaffee gedurende toetswerk voor die eerste bemande Apollo-missie. Die NASA Distinguished Service Medal was aan hom toegeken vir sy vlug in Gemini 4 en die Congressional Space Medal of Honor was posthumus aan hom toegeken. Hy was deel van die Ruimtevaardergroep 2-inname.
NG gemeente Noupoort
duimnael|regs|280px|Dr. F.J. Minnaar, hier afgeneem omstreeks 1947 saam met sy vrou, 'n nooi Triegaardt, en seuntjie, Philmar, toe hy leraar was van die [[NG gemeente Jeppestown in die ooste van Johannesburg, was leraar van Noupoort van 1951 tot hy in 1957 na die NG gemeente Durban vertrek het.]]
Die NG gemeente Noupoort is 'n gemeente van die Nederduitse Gereformeerde Kerk in die NG Sinode van Oos-Kaapland, hoewel die dorp Noupoort en dus ook die gemeente sedert 1994 in die provinsie Noord-Kaap geleë is.
Suidelike harder
Die Suidelike harder (Liza richardsonii) is 'n endemiese vis wat slegs langs die wes- en suidkus van Suid-Afrika voorkom. In Engels staan die vis bekend as Southern mullet.
Voorkoms
Dit is 'n silwer vis met 'n geel vlek op die kieudeksel. Die gemiddelde lengte is 20 cm maar hulle kan tot 40 cm lank en 0.5 kg swaar word. Daar word bokkoms van hierdie harders in die Wes-Kaap gemaak.
Corvospongilla volkmeri
Die spons behoort tot die genus Corvospongilla en tot die familie Spongillidae. Die wetenskaplike naam van die spesie is die eerste keer geldig gepubliseer in 1988 deur de Rosa Barbosa.
Zambia Daily Mail
In 1969 het die koerant oorgeskakel na 'n breëbladformaat en in 1970 het dit 'n dagblad geword. Dit was destyds 'n filiaal van die Zambia Publishing Company, wat Zambia Printing Company (ZPC) ingesluit het, maar sedertdien ontbind is.
Lugmag
Onafhanklike lugmagte
'n Onafhanklike lugmag is een wat 'n aparte tak van die weermag van 'n land is en, ten minste nominaal, as 'n militêre diens behandel word op gelyke voet mrt dié ouer takke soos die Vloot of die Leër.
Eerste Wêreldoorlog
Duitsland was die eerste land wat met sy Luftstreitkräfte gereelde lugaanvalle op vyandelike infrastruktuur georganiseer het. In die Eerste Wêreldoorlog het dit sy zeppelins (lugskepe) vir die bombadering van Britse stede gebruik. In daardie tyd het Brittanje wel vliegtuie gehad en hoewel Britse lugskepe minder gevorderd was as die zeppelins is hulle baie selde offensief gebruik. In plaas daarvan is hulle gewoonlik gebruik om op Duitse U-bote (duikbote) te spioeneer.
Stanton Heck
Stanton Heck (8 Januarie 1877 – 16 Desember 1929) was 'n Amerikaanse akteur. Hy was bekend vir sy rolle in die rolprente The Bad Man (1923), The Lone Star Ranger (1923), The Fighting Demon (1925), en Is That Nice? (1926).
Coscinoderma denticulatum
Coscinoderma denticulatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Woodbroodboom
Herkoms en moontlike terugteling
Daar word bespiegel oor metodes om Encephalartos woodii geslagtelik te vermeerder. Een metode kan wees om die plant te kruis met 'n vroulike eksemplaar van Encephalartos natalensis, die naaste familielid. Die gevolglike baster, Encephalartos woodii × natalensis, kan dan met Encephalartos woodii teruggekruis word. Uiteindelik word kruisteling so gereeld gedoen totdat 'n plant opkom wat 'n redelike akkurate benadering van Encephalartos woodii is en 'n bevolking van manlike en vroulike plante geskep word. 'n Ander opsie is die waarneming dat broodbome wat aan trauma blootgestel word, soos liggaamlike beserings, geslag kan verander. Dit kan op Encephalartos woodii gebruik word om 'n geslagsverandering te veroorsaak.
Erin Darke
Erin Darke (gebore 29 April 1988) is 'n Amerikaanse aktrise en skryfster. Sy is bekend vir haar rolle in die rolprent Love & Mercy (2014) en in die televisiereekse Good Girls Revolt (2015), The Marvelous Mrs. Maisel (2017), en Dietland (2018).
Luuk Gruwez
Luuk Gruwez (9 Augustus 1953, Kortrijk) is 'n Vlaamse digter, prosaïs en essayis.
Sedert 2004 is Luuk Gruwez - net soos die geneesheer Yves Benoit en die voormalige fietsryer Dirk Baert - 'n ereburger van die gemeente Deerlijk.
Coscinoderma confragosum
Die spons behoort tot die genus Coscinoderma en tot die familie Spongiidae. Die wetenskaplike naam van die spesie is die eerste keer geldig gepubliseer in 1884 deur Poléjaeff.
Teorie van beperkings
Sleutel aanname
Voordat die doel self bereik kan word, moet eers die nodige voorwaardes nagekom word. Dit sluit tipies veiligheid, gehalte, wetlike verpligtinge, ens. In. Vir die meeste besighede is die doel self om geld te verdien. Vir baie organisasies en nie-winsgewende besighede, maak geld egter 'n noodsaaklike voorwaarde om die doel te bereik. Of dit nou die doel of 'n noodsaaklike voorwaarde is, om te verstaan hoe om gesonde finansiële besluite te neem wat gebaseer is op deurset-, voorraad- en bedryfskoste, is 'n kritieke vereiste.
Die vyf fokus stappe
Die vyf fokus stappe is daarop gemik om te verseker dat voortdurende verbetering pogings gekonsentreer word op die organisasie se beperking (s). In die TOC literatuur word dit die proses van voortgesette verbetering (POOGI) genoem.
Buffers
Buffers is nie die klein ry werk wat voor elke werksentrum in 'n Kanban-stelsel sit nie, alhoewel dit soortgelyk is as jy die samestellende lyn beskou as die beheersbeperking. 'n Voorvereiste in die teorie is dat alle ander dele van die stelsel, met die een of ander beperking in die stelsel, voldoende kapasiteit het om die werk by die beperking op te volg en in te haal as die tyd verlore gaan. In 'n gebalanseerde lyn, soos deur Kanban aangevoer, wanneer 'n werksentrum langer as die buffergrootte val, moet die hele stelsel wag totdat daardie werksentrum herstel word. In 'n TOC-stelsel is die enigste situasie waar werk in gevaar is, as die beperking nie kan verwerk nie (as gevolg van wanfunksionering, siekte of 'n "gat" in die buffer – as iets verkeerd loop wat die tydbuffer nie kan beskerm nie).
Bedrywighede
Tradisionele DBR vra gewoonlik op buffels op verskeie punte in die stelsel: die beperking, sinkronisasiepunte en die verskeping. S-DBR het 'n buffer by gestuur en bestuur die vloei van werk oor die drom deur 'n lasbeplanning meganisme.
Sebring Internasionale Renbaan
Sebring (uitgespreek "sea- bring") Raceway is een van die oudste renbane in die VSA wat voortdurend bedryf word. Die eerste ren is reeds in 1950 aangebied. Sebring is een van die klassieke renbane in Noord-Amerikaanse sportmotors en speel gasheer vir die 12 uur van Sebring.
Kasteel die Goeie Hoop
In 1664 was daar 'n oplewing van gerugte van oorlog tussen die Koninkryk van Groot-Brittanje en die Republiek van die Sewe Verenigde Nederlande en daar was vrese vir 'n Britse aanval op die Nederlandse Kaapkolonie. Gedurende dieselfde jaar is kommandeur Zacharias Wagenaer beveel om 'n vyfpunt klipkasteel te bou. Op 26 April 1679 is die vyf bastions (punte) genoem na die hooftitel van Willem, die Prins van Oranje. Die westelike bastion is genoem Leerdam; kloksgewys gevolg deur Buuren, Catzenellenbogen, Nassau en Oranje.
In 1936 is Kasteel die Goeie Hoop tot 'n nasionale monument verklaar. As gevolg van 'n uitgebreide restourasieproses wat van stapel gestuur is in die 1980's, is die Kasteel die Goeie Hoop die bes bewaarde fort van sy soort wat gebou is deur die VOC waar dit belange gehad het.
Gebou
Die bastions Katzenellenbogen, Nassau en Oranje en die Kat vorm 'n binneplaas wat die "wapenplaats" genoem is. Die bastion aan die suidekant, Oranje, het die werkswinkel en kwartiere van die wapensmid en die wagte van die wapenkamer gehuisves. In Nassau, aan die suidoostekant, is die kruitmagasyn, verskeie kantore en pakkamers ingerig, terwyl Katzenellenbogen, aan die oostekant, onder meer die berugte Donker Gat, selle en die folterkamer (wat eers in 1698 ingerig is) gehuisves het.
Dit het ook as alarm gedien in geval van brand of ander gevaar. Aan weerskante van die in- gang is daar 'n skildwaghuisie. Die twee heraldiese leeus by die ingang van die kasteel, wat aan Anton Anreith toegeskryf word, dateer uit 'n heelwat later tydperk. Die Goewerneurswoning was nie die enigste gebou wat teenaan die Kat-muur gebou is nie. Aan die westekant van die boogingang wat die buiteplein met die binneplaas verbind het, was 'n tweede woning, wat gedurende Simon van der Stel se bewind aan die Sekunde toegewys is. 'n Aantal koringskure met gewelfde plafonne is in 1701 ook teenaan die Kat aangebou. Die opvallendste kenmerk van die Kat is egter die sogenaamde Nuwe Kat of die Katbalkon. Hierdie balkon, wat toegang verleen tot die Goewerneurswoning en die raadsaal, is meer as 100 jaar na die voltooiing van die Goewerneurswoning (Van der Stel se tyd) toegevoeg.
Rococo
Algemeen
Omdat die bloeityd van die Rococo met die regeringstyd van Lodewyk XV saamval, word die styl, veral in die meubelkuns, ook die Lodewyk XV of die Louis Quinze-styl genoem. Daar het nog altyd meningsverskil bestaan oor die vraag of die Rococo as 'n afsonderlike styl beskou moet word, of as 'n voortsetting van die Laat-Barok. Die verwarring word verder vergroot deur die feit dat bepaalde elemente van die Barok in die Rococo herhaal word, hoewel die Rococo terselfdertyd ook ŉ reaksie teen die statigheid van die Barok was.
Kasteel die Goeie Hoop
Gebou
Die pragtige swaar kiaathoutdeur onder die Katbalkon verleen toegang tot die Goewerneurswoning en verskeie sale. Van hierdie sale word vandag nog vir Staatsgeleenthede gebruik. Die bekendste is die vroeëre Raadsaal, waar die Politieke Raad vergader het en waar die beroemde William Fehrversameling vandag gehuisves word. Ander bekende sale is die eetsaal met sy mooi versierde kaggel en die danssaal, wat deur lady Anne Barnard beplan is. In die voorhof of buiteplein is die meeste regeringskantore, asook die vroeëre Goewerneurswoning, wat na voltooiing van die amptelike Goewerneurswoning teen die Katmuur aan die kaptein van die garnisoen toegeken is. In die binnehof, wat ook die wapenplaats of kaserneplein genoem is, was die graanskure en werkwinkels.
Rococo
Ander lande
In Italië was die invloed van die Barok so groot dat die Rococo feitlik nie ingang gevind het nie. Dit het egter 'n mate van bekendheid verwerf deur die werke van die argitek Ferdinando Galli Bibiena (1657- 1743), wat hoofsaaklik teaters gebou het, en die toepassing van die Venesiaanse meubelkuns.
Beeldhoukuns en skilderkuns
Aan die einde van die 17e eeu het 2 uiteenlopende strominge aan die Franse Akademie ontstaan: die konserwatiewe navolgers van Poussin en die moderne navolgers van Rubens, wat klem gele het op kleurgebruik. Die dood van Lodewyk XIV in 1715 het die invloed van die sogenaamde Poussiniste laat afneem, en toe die Akademie in 1717 die skildery van Antoine Watteau (1684 - 1721), l'Embarquement pour Cythère (Louvre, Parys), aanvaar het, was die oorwinning van die sogenaamde Hubeniste 'n uitgemaakte saak.
Kunsnywerheid
Die vertrekke was heeltemal simmetries, en met die asimmetriese ornamente het dit ŉ prettige, ontspannende atmosfeer geskep. Kenmerkend is die pastelkleure wat met goud en silwer getint is. Bekende versierders was Pierre Lepautre (ongeveer 1648 - 1716), Gilles Marie Oppenordt (1672- 1742) en Justin-Aurèle Meissonnier (1695 - 1750), wat in Duitsland werksaam was. In 1634 het hulle 'n boek oor ornamente, Livre d'ornements, gepubliseer, wat baie invloed in Duitsland, Frankryk en die res van Europa uitgeoefen het.
Kasteel die Goeie Hoop
Die Kasteel as middelpunt van die Kaapse samelewing
Namate Kaapstad uitgebrei het, die goewerneurs uit die Kasteel getrek het om in ander ampswonings te gaan woon en die Kasteel 'n suiwer militêre vesting geword het, het sy rol as middelpunt van Kaapstad afgeneem. Alle regeringskantore is mettertyd ook na geboue in die stad verskuif.
Goue Horing
Beskrywing
Die Goue Horing is 7,5 km lank en op sy breedste 750 m. Die maksimum diepte, waar dit in die Bosporus invloei, is sowat 35 m.
Bewaringstatus
Die bewaringstatus van 'n spesie is 'n maatstaf wat die waarskynlikheid dat 'n spesie in die voorsienbare toekoms sal bly voortbestaan aandui. Verskeie faktore word in ag geneem by die bepaling van bewaringstatus van 'n spesie en dit berus nie slegs op die aantal oorblywende voorbeelde nie, maar hang ook af van die algehele vermeerdering of vermindering in bevolking met die verloop van tyd, voortplantingtempo, bekende bedreigings en so aan.
Gereformeerde kerk Humpata
Trekkers se kerklike posisie
Die volgende Sinode, gehou op Burgersdorp in 1879, het weer aandag geskenk aan hierdie saak. Die Algemene Korrespondent het aan die Sinode berig dat hy ’n brief van ene P.J. van der Merwe ontvang het. Na aanleiding van hierdie rapport van die Algemene Korrespondent het die Sinode die saak van die emigrante in behandeling geneem. Ds. Cachet was toe ook teenwoordig, en hy kon een en ander meedeel wat die gedagtes van die mense was voor hulle getrek het, nl. dat hulle hul nog beskou het as ’n gemeente van die Gereformeerde Kerk. Hy het hulle dan ook as sodanig behandel. Hierdie inligting is deur die Sinode met groot genoeë verneem. Daarom is ook besluit om ds. Cachet se optrede goed te keur ook in sover hy die name van kinders wat by daardie geleentheid gedoop is, in die doopregister van Rustenburg ingeskrywe het.
Die gemeente Humpata gestig
By die eerste bediening van die doop is 46 kinders aangemeld vir hierdie Sakrament. Daarby merk ds. Cachet op: “As in aanmerking geneem word dat geen enkele kind tydens die trek gedoop is nie, dan kan maklik opgemaak word hoeveel kindergrafte in die woestyn (die Kalahari) gegrawe is.” Cachet sluit dan sy rapport af met wat hy noem algemene aanmerkinge: Wat die tydelike toestand van die emigrante betref, is dit nie gunstig nie, aangesien die mense baie verarm is; hulle besittinge is maar min en gedurende ’n groot droogte wat geheers het, kon hulle weens onbekendheid met die veld nie trek nie. Daar heers egter nie gebrek aan voedsel nie; vleis is skaars en brood is nie oorvloedig nie, maar tuingroente is daar in oorvloed; die grootste gebrek is aan kleding en geld, aangesien die trekkers sedert ses jaar geen uitkoms gehad het nie. Oor die verhouding tussen die emigrante en die Portugese goewerment durf hy offisieel niks sê nie, aangesien hy met sekerheid dit nie kon verneem nie.
Eerste poging tot repatriasie
Intussen het die geldinsameling so goed gevorder dat die hoofkommissie in Pretoria tot aksie kon oorgaan. Die vorm waarin hierdie aksie geloods is, was naamlik om ’n persoon na Humpata af te vaardig om die saak van terugkeer daar te gaan bevorder en die geld saam te neem om die mense mee te help. Hulle het toe besluit om ds. Maarten Pelser van die Gereformeerde kerk Ventersburg, Vrystaat, daarheen af te vaardig. Ná hierdie besluit geneem is en sekerheid verkry is dat ds. Pelser sou gaan, het die hoofkommissie weer geskryf aan die Sinodale kommissie en hulle verwittig van die afvaardiging van ds. Pelser en toe versoek dat hierdie kommissie aan ds. Pelser ook ’n kerklike opdrag moes gee wat aangesluit het by sy maatskaplike opdrag. Laasgenoemde opdrag het gelui: Om alles in sy vermoë aan te wend om die mense in massa te laat terugkeer. Die versoek was nou dat die kerklike opdrag daarby moes aansluit sonder dat die kommissie ’n oordeel hoef uit te spreek oor die trekplanne.
Humpata se eerste predikant
Nadat die kommissie berig ontvang het dat ds. Pelser die beroep nie aangeneem het nie, is weer ’n beroep uitgebring, naamlik op ds. Dirk Postma jr., predikant van Fauresmith. Ds. Postma het die beroep aangeneem en dit op 7 Augustus 1888 bekendgemaak. Hy is op 21 Oktober 1888 op Burgersdorp vir dié taak bevestig. Pogings is onmiddellik in die werk gestel om die reiskoste te vind, en daarmee het dit so goed gegaan dat ds. Postma, wat op Burgersdorp in die amp bevestig is, reeds op 19 Januarie 1889 te St. Januario aangekom het. Hy sou vir drie jaar hierheen kom, maar aan die einde van twee jaar het hy teruggekeer. Gedurende sy verblyf is groot vooruitgang gemaak deurdat ’n kerkgebou en ’n pastorie gebou is. Hy het ook baie gedoen om die onderwystoestand te verbeter en het self ook onderwys gegee.
Ds. C.J.H. Vorster se bediening
duimnael|regs|300px|Die kerkraad saam met ds. [[Flippie Snyman van die Gereformeerde kerk Steynsburg tydens sy konsulentsbesoek in 1907.]]
Teenstand teen repatriasie
N.C. Havenga, minister van finansies, het tydens die leningsbegrotingsdebat bekend gemaak dat £200 000 vir landnedersettings in Suidwes aangewend sou word, waarvan 'n gedeelte vir die vestiging van die Angola-Boere beskikbaar sou wees. Sir Thomas Smartt, Unioniste-Volksraadslid vir kiesafdeling Fort Beaufort, het gevra Havenga moet verduidelik of die totale bedrag wat vir landnedersetting begroot is, die £50 000 ingesluit het wat die Wetgewende Raad van Suidwes-Afrika geweier het en wat die vestiging van die Angola-Boere moontlik sou maak. Volgens Havenga was dit wel die geval, maar hy het verduidelik die teenstand in die Wetgewende Raad van Suidwes-Afrika het net gespruit uit knellende finansiële tekorte.
In Suidwes
’n Groot aantal van die Angola-Boere is op plase in die distrik Gobabis gevestig. Hierdie lidmate van die Gereformeerde Kerk was die fondament waarop die nuwe gemeente van Gobabis, gestig in 1930, gebou is.
Lockheed F-117 Nighthawk
Die eerste F-117A is in 1982 afgelewer. Die Amerikaanse Lugmag se Air Combat Command se eerste eenheid wat met die Nighthawk toegerus was is die 4450ste Taktiese groep. Hulle was operasioneel in Oktober 1983. Die laaste van die bestelling van 59 vliegtuie is in Julie 1990 afgelewer. Lockheed het ook vyf toetsvliegtuie gebou.
Johannes Kotzé
Opleiding
In September 1858 was ds. Kotzé terug in Kaapstad en is hy en sy stadsgenoot, ds. Jan Hofmeyr, die latere moderator van die NG Kerk en onvergeetlike predikant van die NG gemeente Somerset-Oos, gelegitimeer. Agt maande later besluit ds. Kotzé om na die NG gemeente Heidelberg, Kaap, te gaan, maar die gemeente Darling hom kort daarna ook as sy eerste leraar beroep, het hy die beroep na Heidelberg bedank en is hy op 31 Julie 1859 op Darling bevestig.
Skrywer
In sy afskeidsrede op Darling in Julie 1894 het hy hom trouens selfs teen die kernleerstuk van die plaasvervangende lyde en sterwe van Jesus sterk uitgelaat. Hy is dan ook eindelik uit die Vrye Protestantse (Unitariese) Kerk begrawe. Onder sy verdere publikasies is daar Een zestal leerredenen (Kaapstad, 1864); Leerredenen naar aanleiding van Mattheus VI:8 (Kaapstad, 1866) en Een tweede zestal leerredenen (Kaapstad, 1894).
Yu Sun-bok
Hierdie is 'n Koreaanse naam, die van is Yu.
Yu Sun-bok (Hangul: 유순복; gebore 2 Augustus 1970) is 'n voormalige damestafeltennisspeler van Noord-Korea wat deelgeneem het aan die Olimpiese Somerspele 1992.
Lee Chul-seung
Lee Chul-seung (Hangul: 이철승) (gebore 29 Junie 1972) is 'n voormalige manstafeltennisspeler van Suid-Korea.
By die Olimpiese Somerspele 1992 in Barcelona het hy saam met Kang Hee-chan die bronsmedalje in die mansdubbelspel gewen. Vier jaar later het hy weer die brons medalje in die mansdubbelspel gewen saam met Yoo Nam-kyu by die Olimpiese Somerspele 1996 in Atlanta, VSA.
Coscinoderma sporadense
Coscinoderma sporadense is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Suid-Afrikaanse algemene verkiesing van 1943
Die Suid-Afrikaanse parlementsverkiesing van 1943 het op 7 Julie 1943 plaasgevind. Die Verenigde Party van Eerste Minister Jan Smuts het setels verloor vanaf 1938, maar het 'n absolute meerderheid behou. Die Herenigde Nasionale Party van D. F. Malan, het 43 setels gewen, onder 'n beleid van apartheid en Suid-Afrika se terugtrekking uit die Tweede Wêreldoorlog. Die Afrikanerparty, wat van die HNP geskeur het, het geen setels gewen nie.
Uitgestorwe oerisotoop
'n Uitgestorwe oerisotoop of uitgestorwe oernuklied is 'n radioisotoop wat in die nukleosintese van die ster of sterre wat se ontploffing aan die vorming van die protoplanetêre skyf bygedra het, volop voorgekom het, maar wat 'n halfleeftyd besit wat baie korter is as die leeftyd van die Aarde. Hierdeur kom hulle vandag nie meer natuurlik op Aarde voor nie, tensy hulle nog kosmogeen vervaardig word.
Strydenburg
Geskiedenis
Die naam van die dorp beteken "Dorp van stryd" in Nederlands, en spruit uit die verskeie meningsverskille tydens sy ontstaan, onder meer oor wat die dorp se naam moes wees.
Swartrenoster
Die spesie in die algemeen word geklassifiseer as 'n kritiek bedreig.
Vlag van die Turks- en Caicoseilande
Soos baie ander Britse oorsese gebiede was die vorige vlag van die Turks- en Caicoseilande ’n blou Britse vaandel met ’n skyf aan die wapperkant waarop ’n skip en ’n strand was, met die naam van die gebied daaronder. Op die vlag van die Turks- en Caicoseilande was daar ’n man op die strand wat tussen twee hope sout gewerk het.
Gaalkacyo
Ligging
Gaalkacyo is in die hartjie van die Mudug-streek in noord-sentrale Somalië geleë. Nabygeleë nedersettings sluit in Godad (11,1 myl), Bali Busle (16,2 myl), Halobooqad (7,4 myl), Beyra (20,8 myl) en Xera Jaale-bayra (23,8 myl). ), in die suidweste is Saaxo (30 nm), in die suidweste is Laascadale (10,2 nm), en in die suidooste is Arfuda (13,0 nm). Die naaste stede aan Galkayo is Hobyo (217 km), Garowe (219 km) en Qardho (358 km). Shimbiris, die hoogste piek in Somalië, is sowat 432 km noord in die Cal Madow-bergreeks geleë.
Kang Hee-chan
Kang Hee-chan (Hangul: 강희찬, Hanja: 姜煕燦) (gebore 10 Mei 1970) is 'n voormalige manlike tafeltennisspeler uit Suid-Korea. By die Olimpiese Somerspele van 1992 in Barcelona het hy saam met Lee Chul-seung die bronsmedalje in die mansdubbelspel gewen.
Clanwilliamseder
Die Clanwilliamseder (Widdringtonia wallichii is 'n boom wat endemies is tot die Sederberg. Die getalle van die boom is laag as gevolg van oorbenutting van die hout en herhaalde brande. Daar is ernstige pogings onderweg om die boom te hervestig.
Supermoondheid
Deur die eeue was daar verskeie ander supermoondhede, onder meer Antieke Egipte en die Romeinse Ryk.
Terminologie en oorsprong
Afgesien van die algemene aanduiding van die voorste nɑ-Tweede Wêreldoorlog state, is die term supermoondheid in die algemeen deur sommige skrywers retrospektief toegepas om verskeie vooraanstaande antieke groot ryke of Middeleeuse groot moondhede te beskryf, in werke soos Channel 5 (VK) se dokumentêr Rome: The World's First Superpower of die verwysing in The New Cambridge Medieval History na "die ander supermoondheid, Sassanidiese Ryk".
United Church in Zambia
Ontstaan
Die United Church in Zambia het ontstaan as die United Church of Central Africa in Rhodesia danksy baanbrekerswerk deur die Londense Sendinggenootskap, die sendingtak van die Church of Scotland, die Union Church of the Copperbelt en die Copperbelt Free Churches. Toe die ontginning van koper vroeg in die dekade na 1920 in die Koperstreek begin het, het Christene uit alle uithoeke van die destydse Noord-Rhodesië en ook uit die buiteland op die kopermyne gaan werk. Interkerklike aanbidding het in die blanke sowel as die swart woongebiede begin. In daardie stadium het die Londense Sendinggenootskap, die Church of Scotland en die Sendinggenootskap van die Metodistekerk reeds saamgewerk op onderwys- en welsynsgebied en daarom was die volgende logiese stap om die Union Church of the Copperbelt te stig. Kort hierna het die blanke gemeentes byeengekom en die Copperbelt Free Church Council gestig.
Surrey
Surrey (uitgespreek /ˈsʌri/) is 'n graafskap in die suidooste van Engeland, in die Verenigde Koninkryk. Die graafskap het 'n geskatte bevolking van 1 185 300 in 2017 gehad. Surrey lê in die middel van historiese Engeland en grens aan belangrik en antieke graafskappe soos Kent, Wes-Sussex, Oos-Sussex, Hampshire, Berkshire en Londen. Surrey is self een van die historiese graafskappe en word in geskrewe verwysings aangehaal sedert 836. Alhoewel die Surrey County Council in Kingston upon Thames sit, is die stad self deel van Londen sedert 1965, en dus die graafskapshoofstad (Engels: county town) van Surrey is Guildford.
Surrey onder die Romeine
Tydens die Romeinse inval in Brittanje was die Atrebatesstam geallieerd met die indringers.
20ste eeu
Met die stigting van die Greater London Council in 1965 het Surrey die gebiede wat deesdae as Croydon, Kingston-upon-Thames, Merton, Richmond-upon-Thames en Sutton bekend is verloor.
Philip Eduard Faure
Op Wynberg beywer hy hom vir die geestelike bearbeiding en onderwys van die bruin bevolking. Dit lei tot die stigting van 'n afsonderlike sendinggemeente, wat in 2008 met die Wynberg-gemeente saamgesmelt het.
Brocken
Geskiedenis
Die bouvalle van die Brocken-hotel is in 1949 opgeblaas, maar tussen 1948 en 1959 was dele van die Brocken weer toeganklik vir toeriste, alhoewel hulle 'n permit vir hulle besoek benodig het.
In Augustus 1961 het die Brocken, wat in die grensgebied tussen die Bondsrepubliek Duitsland en die Duitse Demokratiese Republiek (DDR) geleë was, 'n verbode militêre gebied geword en was derhalwe nie meer toeganklik vir die plaaslike bevolking of toeriste nie. 'n Aantal militêre installasies is op die Brocken opgerig, en die Brocken-spoorwegstasie het as kaserne vir Oos-Duitse troepe gedien.
Patricia Lewis
Film en televisie
Na 'n loopbaan as model, speel Lewis in verskeie televisieprogramme, sowel as in 'n internasionale film saam met Oliver Reed. Lewis is die skepper van die realiteitsangkompetisie Supersterre, waarvan die derde seisoen in 2010 uitgesaai is. Sy het uit die openbare lewe getree nadat kanker by haar gediagnoseer is in 2009. Na vier jaar keer Lewis terug na die televisie as deelnemer aan die bekende uitgawe van MasterChef South Africa vroeg in 2015. Later is sy 'n deelnemer aan die derde seisoen van Strictly Come Dancing in 2007. Patricia is 'n gas op die vyfde seisoen van KykNET se Republiek van Zoid Afrika.
Jode in Zambië
Sedert die Tweede Wêreldoorlog
Die bevolking het 'n hoogtepunt van sowat 1 200 omstreeks 1955 bereik. Tydens die dekade ná 1960 het 'n groot gedeelte van die Joodse bevolking geëmigreer sodat die gemeenskap in 1968 tot 600 afgeneem het. Voor die land se onafhanklikwording het Jode aktief aan plaaslike regering deelgeneem, met Jode wat as burgemeester van Livingstone, Broken Hill (Kabwe), Kitwe en Luanshya gedien het.
Speyer
Speyer staan veral bekend vir sy Keiser- en Maria-domkerk, die grootste bewaarde Romaanse kerkgebou ter wêreld wat in 1981 deur Unesco tot wêrelderfenis verklaar is. Speyer se domkerk is saam met die domkerke in Mainz en Worms een van die drie Romaanse keiserdomkerke.
Sadie Robertson
Sadie Robertson (gebore 11 Junie 1997) is 'n Amerikaanse aktrise. Sy is bekend vir haar rolle in die rolprente God's Not Dead 2 (2016) en I'm Not Ashamed (2016), en in die televisiereeks CollegeHumor Originals (2006).
Yang Young-ja
Sy het net ná die Olimpiese Somerspele van 1988 uitgetree, en woon tans in Seoul as 'n tafeltennisafrigter wat verantwoordelik is vir die junior span van Suid-Korea.
Highworth
Highworth is 'n klein dorp in die suid-weste van Engeland, 9,7 km noordoos van Swindon. Dit het 7 996 inwoners in 2001 gehad.